DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L'HOMOLOGACIÓ DE TÍTOLS ESTRANGERS D'EDUCACIÓ SUPERIOR DE L'ESCOLA POLITÈCNICA SUPERIOR DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/848)
  + [Valencià](/va/acuerdo/848)






Selector de idioma

Leer

* [Español](/es/acuerdo/848)
* [Valencià](/va/acuerdo/848)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L'HOMOLOGACIÓ DE TÍTOLS ESTRANGERS D'EDUCACIÓ SUPERIOR DE L'ESCOLA POLITÈCNICA SUPERIOR DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================

Secretaria General

Butlletí Oficial Universitat d'Alacant





DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L'HOMOLOGACIÓ DE TÍTOLS ESTRANGERS D'EDUCACIÓ SUPERIOR DE L'ESCOLA POLITÈCNICA SUPERIOR DE LA UNIVERSITAT D'ALACANT

Data d'aprovació
:   29/04/2008

Data de publicació
:   07/05/2008

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=848.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/848)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/848)
  + [Compartir acuerdo en 

    X](https://twitter.com/intent/tweet?via=UA_Universidad&text=DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L'HOMOLOGACIÓ DE TÍTOLS ESTRANGERS D'EDUCACIÓ SUPERIOR DE L'ESCOLA POLITÈCNICA SUPERIOR DE LA UNIVERSITAT D'ALACANT&url=https://www.boua.ua.es/va/acuerdo/848)

**Títol:** DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L'HOMOLOGACIÓ DE TÍTOLS ESTRANGERS D'EDUCACIÓ SUPERIOR DE L'ESCOLA POLITÈCNICA SUPERIOR DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 29 d'abril de 2008

DESPLEGAMENT DEL REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A L’HOMOLOGACIÓ DE TÍTOLS ESTRANGERS D’EDUCACIÓ SUPERIOR DE L’ESCOLA POLITÈCNICA SUPERIOR DE LA UNIVERSITAT D’ALACANT  
    
             El Consell de Govern de la Universitat d’Alacant de data 26 de setembre del 2007 va aprovar el Reglament per a regular els requisits formatius complementaris previs a l’homologació de títols estrangers d’educació superior, publicat en el Butlletí Oficial de la Universitat d’Alacant (BOUA) de data 4 d’octubre del 2007. Aquesta regulació permet que els centres aproven una normativa de desplegament del Reglament, on se’n concreten diversos aspectes.  
             La Junta de l’Escola Politècnica Superior en virtut de les competències atribuïdes en l’article 81 de l’Estatut de la Universitat d’Alacant és l’òrgan competent per a regular aquesta matèria, i aquest document constitueix el desenvolupament d’alguns apartats del Reglament per a regular els requisits formatius complementaris previs a l’homologació de títols estrangers d’educació superior implantats en aquest centre.  
    
 Article 1. Modalitat per a superar els requisits formatius complementaris  
    
 1.      La modalitat per a superar els requisits formatius que s’implantarà en l’Escola Politècnica Superior serà la prova d’aptitud.   
 2.      La prova d’aptitud ha de consistir en un examen escrit per matèria sobre els coneixements acadèmics del sol·licitant, referits als continguts formatius comuns respecte dels quals s’hagen identificat deficiències formatives. El contingut haurà de comprendre totes les assignatures en què s’organitzen els continguts formatius comuns que s’esmenten en la resolució que exigisca la prova, de conformitat amb el pla d’estudis conduent a l’obtenció del títol espanyol a què es referisca la resolució i vigent en l’Escola Politècnica Superior.   
    
 Article 2. Tribunal qualificador  
    
 1.       La Junta de l’Escola Politècnica Superior, o òrgan en qui delegue, nomenarà un tribunal qualificador per a cada una de les titulacions de grau implantades en el centre, indicant els membres titulars i suplents. En el cas de titulacions afins, el tribunal podrà ser el mateix per al conjunt d’aquestes titulacions.  
 2.       Els tribunals es nomenaran per a cada convocatòria. Si no hi haguera nomenament explícit s’entendrà renovat el tribunal que va actuar en l’anterior convocatòria.  
 3.       El tribunal estarà format per cinc professors doctors que impartisquen ensenyances en les matèries incloses en les proves d’aptitud de cada titulació o grup de titulacions afins. En cap cas no hi podrà haver més de dos membres del tribunal que pertanguen a la mateixa àrea de coneixement.  
 4.        La presidència correspondrà al professor de major categoria i de més antiguitat en l’escalafó. El secretari serà el professor de menor categoria i antiguitat.   
 5.       El tribunal qualificador tindrà com a fi avaluar la prova d’aptitud i coordinar-ne el desenvolupament, prenent en l’àmbit de les seues competències les accions necessàries per al desplegament i aplicació de la present normativa. Si entre els membres del tribunal no hi haguera cap especialista en alguna matèria o assignatura de què hagen d’examinar-se els candidats, el president podrà remetre els exàmens al director del departament a què pertanga l’àrea de coneixement responsable d’impartir l’assignatura o assignatures perquè se n’encarregue de la correcció, i li podrà demanar assessorament sobre totes les consideracions que crea necessàries.  
    
 Article 3. Convocatòries   
    
 1.      Al principi de cada curs acadèmic el director del centre, o persona en qui delegue, anunciarà el període establit per a la matriculació en la prova d’aptitud. En cap cas, el període de matriculació no podrà ser inferior a cinc dies hàbils, ni iniciar-se abans de quinze dies naturals comptats a partir de l’endemà de l’anunci del període establit.  
 2.      Es faran dues convocatòries anuals que coincidiran amb alguna de les oficials. El director del centre, o persona en qui delegue, anunciarà amb una antelació mínima de trenta dies naturals la data i el lloc de realització de les proves.   
    
 Article 4. Matrícula  
               
 1.      Per a efectuar la matrícula els interessats que vulguen superar la prova d’aptitud corresponent a cada convocatòria han de presentar en la Secretaria de l’Escola Politècnica Superior en el termini establit:   
 -        Original i fotocòpia, per a confrontar-los, de la resolució del ministeri on consten les carències formatives que ha de superar i que es trobe en termini.  
 -        Fotocòpia del DNI, passaport o NIE.  
 -        Dos fotografies mida de carnet.  
 -        Imprès de sol·licitud de la TIU.  
 -        Còpia del pagament de la taxa corresponent d’acord amb el decret de taxes de la Generalitat Valenciana, en cas de ser admès.  
 -        Certificat, si escau d’altres universitats on hagen superat algun dels requisits formatius complementaris recollits en la resolució.  
 2.      Transcorregut un termini màxim de quinze dies hàbils des de la finalització del període de matriculació de cada convocatòria, es publicarà per a cada sol·licitant les matèries sobre les quals haja de fer la prova d’aptitud.  
    
 Article 5. Convalidació  
    
 Si els interessats han superat alguna de les matèries o assignatures que constituïsquen els continguts formatius complementaris que s’esmenten en la resolució que exigisca la prova d’aptitud en aquesta o en altres universitats espanyoles, i ho sol·liciten en el moment de matricular-se, el tribunal examinador podrà prendre en consideració el certificat expedit per aquella universitat o universitats, de manera que no se n’hagen de tornar a examinar. En aquest cas, aquesta circumstància es comunicarà en la mateixa publicació que la referida en l’article 4.  
    
 Article 6. Avaluació  
    
 1.      L’avaluació de la prova d’aptitud es farà per mitjà d’un examen per matèria que tractarà sobre els continguts de totes les assignatures pertanyents a cada matèria sobre les quals s’haja de fer la prova d’aptitud. A aquest respecte, s’entendrà que cada matèria està formada per totes les assignatures troncals que li corresponguen segons s’indique en el pla d’estudis vigent de la titulació respectiva. En el cas de plans d’estudis antics, la Junta de l’Escola Politècnica Superior, o òrgan en qui delegue, determinarà quines assignatures de les impartides en el pla d’estudis conformaran cada matèria.  
 2.      L’examen de cada matèria podrà consistir en la superació de distintes proves celebrades el mateix dia o en diferents dies. Cada una d’aquestes podrà estar integrada per una assignatura o més, i alguna d’aquestes proves podrà coincidir amb les realitzades en les convocatòries oficials de les assignatures en la docència regular. Aquesta circumstància es comunicarà al mateix temps que les dates de realització de les proves.  
 3.      Els programes de les assignatures de cada matèria en què s’organitzen els continguts formatius comuns que es mencionen en la resolució que exigisca la prova seran els mateixos que els que se segueixen en la docència regular d’aquestes assignatures, i hauran de ser publicats a l’inici de cada curs amb anterioritat a l’anunci de la convocatòria de les proves esmentades. En el cas que alguna de les convocatòries de la prova d’aptitud coincidisca amb la convocatòria extraordinària de desembre, els programes de les assignatures es referiran als vigents durant el curs immediat anterior.     
 4.      L’examen versarà sobre el contingut dels programes de les assignatures de cada matèria sobre les quals s’haja de fer la prova d’aptitud. El tribunal exigirà al sol·licitant els coneixements acadèmics suficients de totes i cada una de les disciplines que constituïsquen la prova d’aptitud, tenint en compte el programa específic.  
 5.      La qualificació obtinguda pels interessats en la prova d’aptitud es farà pública i s’expressarà en termes d’«apte» o «no apte». Així mateix, s’indicarà la qualificació obtinguda en termes d’«apte» o «no apte», o la convalidació, per a cada una de les matèries que constituïsquen els continguts formatius complementaris que es mencionen en la resolució que exigisca la prova d’aptitud.  
   
    
 Article 8. Revisions i reclamacions  
    
 A partir de la publicació de les qualificacions, els interessats que no estiguen d’acord en la qualificació obtinguda podran formular les reclamacions que estimen oportunes, i hi seran aplicables la normativa i el procediment per a la revisió i reclamació dels exàmens de l’Escola Politècnica Superior, amb les adaptacions que calga a l’especificitat d’aquesta prova, entenent que la revisió i reclamació es refereix a cada una de les matèries que constituïsquen els continguts formatius complementaris que s’esmenten en la resolució que exigisca la prova d’aptitud sobre les quals s’haja presentat la reclamació.  
    
 Article 9. Emissió de certificats  
    
             En el cas que es concloga la completa i definitiva superació dels requisits formatius complementaris en l’Escola Politècnica Superior, el centre expedirà a favor de l’interessat, després del previ abonament de la taxa corresponent, el certificat acreditatiu. Aquest haurà d’acreditar davant de la Subdirecció General de títols, Convalidacions i Homologacions del Ministeri d’Educació i Ciència, per mitjà de l’esmentat certificat, la superació dels requisits formatius complementaris, com a requisit previ per a l’expedició de la credencial d’homologació.   
 Així mateix, en els casos en què els interessats hagen superat alguna de les matèries que s’exigeixen en la resolució, el centre emetrà, amb la sol·licitud prèvia i pagament de la seua corresponent taxa, els certificats en què consten les matèries superades.  
   
 Disposicions addicionals  
    
 1.      La publicació de totes les comunicacions oficials referides a la prova d’aptitud es realitzarà en el tauler d’anuncis habilitat a aquest efecte, situat en l’edifici Politècnica I del Campus de Sant Vicent del Raspeig de la Universitat d’Alacant o en la pàgina web de l’Escola Politècnica Superior. D’acord amb el que preveu l’art. 59.6.b) de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.  
 2.      L’Escola Politècnica Superior podrà reconèixer en l’àmbit de les seues competències la dedicació del professorat que participe en el desenvolupament de les proves d’aptitud, en funció de la seua dedicació a aquestes. De la mateixa manera, podrà instar els òrgans universitaris competents al reconeixement d’aquestes activitats als efectes oportuns.  
    
 Disposició transitòria  
    
             En el termini màxim de deu dies hàbils després de l’aprovació d’aquesta normativa, el director del centre, o persona en qui delegue, anunciarà el període establit per a la matriculació en la prova d’aptitud. Excepcionalment, per al curs acadèmic 2007/2008, en cas d’haver-hi sol·licitants, la celebració de les proves d’aptitud es realitzarà únicament en el període d’exàmens disposat per a la segona convocatòria de les assignatures amb docència regular, aprovat pel Consell de Govern de la Universitat d’Alacant de data 29 de març del 2007.  
   
    
 Disposicions derogatòries  
    
 1.     Queden derogades totes les disposicions de la Junta de l’Escola Politècnica Superior, o òrgans que exerciren les seues funcions, que s’oposen a la present normativa.   
 2.     Els expedients d’homologació tramitats en el centre sobre els quals no s’haja dictat una resolució continuaran regint-se per la normativa interna de l’Escola Politècnica Superior vigent abans de l’aprovació d’aquesta normativa, fins que no s’opose a una altra norma de rang superior. Esgotat el termini legalment establit, els interessats hauran de regir-se pel que s’ha indicat en aquesta normativa.  
    
 Disposició final  
    
             Aquesta normativa entrarà en vigor després de ser aprovada pel Consell de Govern de la Universitat d’Alacant i publicada en el BOUA.





[Carretera Sant Vicent del Raspeig s/n  
03933 Sant Vicent del Raspeig - Alacant  
 Tel. 10 714 5674 - Fax 77 010 9239](https://www.google.es/maps/@10.056094,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12719&trk=tyah&trkInfo=tarId%1N1251219431261%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)